**[Skabelon] Privatlivspolitik for medarbejdere og jobansøgere**

*Version: [dato]*

[*Introducerende afsnit:*

*En virksomhed, organisation eller lignende, herunder også praktiserende læger, er efter EU’s databeskyttelsesforordning (GDPR) forpligtet til at give den registrerede (jobansøgere samt nuværende og tidligere medarbejdere) en række informationer, når personoplysninger indsamles fra den registrerede.*

*Praktiserende Lægers Arbejdsgiverforening (”PLA”) og Kromann Reumert har udarbejdet nedenstående skabelon, som den enkelte lægepraksis selv skal gennemgå og tilrette, så oplysningerne stemmer overens med de konkrete forhold i klinikken.*

*PLA og Kromann Reumert påtager sig intet ansvar for den enkelte praksis’ anvendelse af dette materiale og kan ikke gøres ansvarlige for senere regelændringer, der måtte få betydning for indholdet og behov for opdatering deraf. Den enkelte lægepraksis’ tilegnelse og anvendelse af materialet sker på eget ansvar, og Kromann Reumert og PLA kan således ikke gøres ansvarlig for fejl og mangler i indholdet, der måtte opstå som følge af den enkelte lægepraksis’ anvendelse af materialet.*

OBS! Ved anvendelse af privatlivspolitikken er det vigtigt, at du er særligt opmærksom på de gule felter. De gule felter skal enten udfyldes eller evt. slettes, hvis de ikke er relevante for din praksis. Ovenstående introducerende afsnit, inkl. dette afsnit markeret med gul, slettes.]

**Oplysningstekst til medarbejdere – sådan bruger vi dine personoplysninger**

[Navn og adresse på lægepraksis] (”vi", "os", "vores", "klinikken”) er dataansvarlig for de oplysninger, vi behandler om dig som medarbejder hos os.

I henhold til den databeskyttelsesretlige lovgivning er vi forpligtede til at informere dig om, hvordan vi behandler, herunder f.eks. deler og opbevarer dine personoplysninger i forbindelse med din ansættelse hos os.

Vi behandler kun de personoplysninger, der er nødvendige for, at vi kan administrere dit ansættelsesforhold.

# Typer af oplysninger og formål

Vi kan indsamle og behandle følgende personoplysninger om dig:

|  |  |  |  |
| --- | --- | --- | --- |
| **Kategorier af registrerede personer og kategorierne af personoplysninger** | | | |
| **Kategori af registrerede:**  Nuværende og fratrådte medarbejdere | Særlige kategorier af personoplysninger (sæt kryds i boksene): | | |
| Race eller etnisk oprindelse  Politisk overbevisning  Religiøs overbevisning  Filosofisk overbevisning  Fagforeningsmæssigt tilhørsforhold | Helbredsoplysninger  Seksuelle forhold eller orientering  Genetiske data eller biometriske data til brug for identifikation  Oplysninger om strafbare forhold | |
| Uddybning: [hvis der sættes kryds i en eller flere bokse med særlige kategorier af personoplysninger, kan det her uddybes hvilke personoplysninger, der indhentes og i hvilken sammenhæng - f.eks. straffeattest i forbindelse med ansættelsen eller oplysninger om fagforeningsmæssigt tilhørsforhold i relation til overenskomster. Slet evt. også de bokse, der ikke sættes kryds i] | | |
| Almindelige kategorier af personoplysninger:  Navn, adresse, e-mailadresse, tlf. nr., CPR-nummer, jobansøgning, referencer fra tidligere arbejdsgivere, CV, personlighedstest, medarbejder-ID, ansættelseskontrakt, lønreguleringer, tillæg til kontrakter, bonusaftaler, løn- og skatteoplysninger, bankkontooplysninger, a-kasseforhold, tro- og love ved sygefravær, årlige evalueringer af medarbejdere, referat af årlige samtaler (MUS), kopi af pas ifm. med rejser inkl. pasnummer og CPR-nummer, gennemført uddannelse og kursusdeltagelse, logning af IT-, internet- og e-mailbrug og alarmsystemer, portrætfotos og andre fotos på hjemmesiden, civil status, oplysninger om pårørende og familieforhold, advarsler og opsigelser og baggrund herfor, oplysninger vedr. eventuelle tvister, arbejdstidsregistrering, oplysninger om brug af den elektroniske nøglebrik/adgangskort, herunder brugerens initialer, sted og tidspunkt (komme- og gåtider), videooptagelser ifm. tv-overvågning i klinikken, optagelser fra telefonsamtaler (f.eks. med patienter), [indsæt eventuelle øvrige personoplysninger, herunder f.eks. yderligere kontrolforanstaltninger]. Øvrige oplysninger fra ansøgningsproces. | | |
| **Kategori af registrerede:**  Jobansøgere | Særlige kategorier af personoplysninger (sæt kryds i boksene) | | |
| Race eller etnisk oprindelse  Politisk overbevisning  Religiøs overbevisning  Filosofisk overbevisning  Fagforeningsmæssigt tilhørsforhold | | Helbredsoplysninger  Seksuelle forhold eller orientering  Genetiske data eller biometriske data til brug for identifikation  Oplysninger om strafbare forhold |
| Uddybning: [hvis der sættes kryds i en eller flere bokse med særlige kategorier af personoplysninger, kan det her uddybes hvilke personoplysninger, der indhentes og i hvilken sammenhæng - f.eks. straffeattest i forbindelse med ansættelsen eller oplysninger om fagforeningsmæssigt tilhørsforhold i relation til overenskomster. Slet evt. også de bokse, der ikke sættes kryds i] | | |
| Almindelige kategorier af personoplysninger:  Navn, adresse, e-mailadresse, stilling, telefonnummer, fotografi, fødselsdato, civil status, tidligere job, uddannelse og kurser, alder, køn, børn, LinkedIn profil, jobansøgning, identifikationsoplysninger om referencepersoner, CV, karakterudskrift, eksamensbevis, resultat af personlighedstest, [indsæt eventuelle øvrige personoplysninger]. | | |

For nuværende medarbejdere behandler vi personoplysninger til disse formål:

* Løbende personaleadministration
* Udarbejdelse af ansættelseskontrakt
* Beregning og udbetaling af løn og evt. bonus
* Indberetning til Skattestyrelsen
* Oprettelse af pensions- eller forsikringsordning
* Administration af fravær, ferie og orlov samt fravær i forbindelse med graviditet, fødsel, adoption og forældreorlov
* Håndtering af eventuelle samarbejdsproblemer, klager eller advarsler
* Håndtering af eventuel opsigelse fra dig eller virksomheden
* Overholdelse af gældende lovgivning (f.eks. EU’s Databeskyttelsesforordning) og andre legitime formål
* Oprettelse af medarbejdersignatur
* Til brug for varetagelse af retskrav, f.eks. i tilfælde af, at der skulle opstå en tvist eller blive rettet et krav mod os eller dig
* Håndtering af forhold vedr. arbejdsmiljø
* Kontrol af brugen af nøglebrik/adgangskort med henblik på kontrol af arbejdstid (komme- og gåtider) og i kriminalitetsforebyggende øjemed
* Tv-overvågning på klinikken med henblik på kriminalitetsforebyggelse
* Optagelse af telefonsamtaler til brug for journalføring og dokumentation
* [Evt. øvrige formål]

For fratrådte medarbejdere behandler vi personoplysninger til disse formål:

* Dokumentation af ansættelsesforhold
* Dokumentation for indberettet skat
* Dokumentation for oprettede pensions- eller forsikringsordninger og indbetalinger dertil
* Dokumentation af ferie og orlov samt fravær i forbindelse med graviditet
* Dokumentation af eventuelle samarbejdsproblemer, klager eller advarsler
* Dokumentation af opsigelse fra dig eller virksomheden
* Til brug for varetagelse af retskrav, f.eks. i tilfælde af, at der skulle opstå en tvist eller blive rettet et krav mod os eller dig
* [Evt. øvrige formål]

For jobansøgere behandler vi personoplysninger til disse formål:

* Gennemgang af jobansøgningen, vurdering af jobansøgeres faglige og personlige kvalifikationer og egenskaber i forbindelse med rekruttering
* [Evt. øvrige formål]

For både jobansøgere, nuværende medarbejdere og fratrådte medarbejdere behandler vi personoplysninger til disse formål:

* Vores dokumentationspligt, overholdelse af basale principper for behandling af personoplysninger, iværksættelse og vedligeholdelse af tekniske og organisatoriske sikkerhedsforanstaltninger, undersøgelse af mistanke eller viden om sikkerhedsbrud og rapportering til individer og myndigheder, håndtering af forespørgsler og klager fra registrerede og andre, håndtering af inspektioner og forespørgsler fra tilsynsmyndigheder, håndtering af tvister med registrerede og tredjeparter, statistiske undersøgelser, samt (for så vidt angår nuværende og tidligere medarbejdere) gennemførelse af eventuelle fusioner, overtagelser, afhændelser, salg af selskabet eller dele heraf, forberedelse og gennemførelse af due diligence, vurdering af investeringer og andre aktiviteter i sådanne processer

# Kilder

## Nuværende og tidligere medarbejdere

Personoplysningerne indsamles direkte fra dig, internt hos os eller fra eksterne parter, f.eks. fotograf, tidligere arbejdsgivere, IT-systemer, offentlige myndigheder f.eks. SKAT, kommuner og undervisere.

## Jobansøgere

Personoplysninger indsamles direkte fra dig. Personoplysninger kan også med dit samtykke indsamles fra eventuelle referencer, som du har oplyst til os.

# Frivillighed

Når vi indsamler personoplysninger direkte fra dig, giver du os personoplysningerne frivilligt eller for at kunne indgå en kontrakt med os. Det kommer an på de nærmere omstændigheder, hvorvidt du er forpligtet til at give disse personoplysninger til os. F.eks. er du forpligtet til at give oplysninger om navn og CPR-nummer til brug for indberetninger til SKAT eller visse oplysninger i forbindelse med eventuel sygemelding.

Konsekvensen af ikke at give os personoplysninger om navn, adresse, telefonnummer, CPR-nummer og bankoplysninger mv. vil være, at vi ikke kan varetage formålene ovenfor, herunder at vi ikke kan indgå et ansættelsesforhold med dig, og/eller at vi ikke kan opfylde vores forpligtelser over for dig som din arbejdsgiver, eller at vi ikke kan opfylde vores forpligtelser over for offentlige myndigheder.

Hvis du i forbindelse med din ansøgning eller ansættelse afgiver et samtykke, eller hvis du har afgivet et samtykke, har du ret til at tilbagekalde det. Hvis du tilbagekalder samtykket, vil tilbagekaldelsen dog ikke påvirke behandlingen forud for tilbagekaldelse af samtykket.

# Det juridiske grundlag for indsamling og behandling af personoplysningerne

## Nuværende og tidligere medarbejdere

For nuværende og tidligere medarbejdere er det juridiske grundlag for vores indsamling og behandling af dine personoplysninger følgende:

* Dit CPR-nummer og skatteoplysninger: Vi indhenter dit CPR-nummer til brug for lønbehandling og indberetning til Skattestyrelsen, jf. databeskyttelseslovens § 11, stk. 2, nr. 1 eller nr. 2, jf. databeskyttelsesforordningens art. 87 samt lovbekendtgørelse nr. 284 af 2. marts 2022, “indkomstregisterloven”. Behandling af CPR-nummer til brug for oprettelse af medarbejdersignatur for at få adgang til f.eks. det fælles medicinkort (FMK) sker på baggrund af samtykke, jf. databeskyttelseslovens § 11, stk. 2, nr. 2, jf. databeskyttelsesforordningens art. 6(1)(a).
* Særlige kategorier af personoplysninger: Indhentning og behandling af dine helbredsoplysninger, såsom lægeerklæring, kan være nødvendigt for at overholde vores forpligtelser efter lovgivningen i tilfælde af eksempelvis sygemelding og dagpenge, jf. databeskyttelseslovens § 7, stk. 2, jf. databeskyttelsesforordningens art. 9(2)(b), dagpengeloven og lov 1996-04-24 nr. 286 om brug af helbredsoplysninger mv. på arbejdsmarkedet (”Helbredsoplysningsloven”). Det er derudover obligatorisk for os at behandle oplysninger vedrørende arbejdsskader, herunder at indberette disse til Arbejdsmarkedets Erhvervssikring (AES), jf. databeskyttelsesforordningens art. 9(2)(b) og art. 6(1)(c), jf. § 3, stk. 6 i bekendtgørelse nr. 1629 af 16. marts 2016 om anmeldelse af ulykker efter arbejdsskadesikringsloven. Hvis vi behandler oplysninger om strafbare forhold, sker det i henhold til databeskyttelseslovens § 8, stk. 3-5.
* Oplysninger i relation til løbende administration af ansættelsesforhold: Vi indsamler og behandler kontaktoplysninger på dine nærmeste pårørende, oplysning om sygedage og barns sygedage, arbejdstidsregistrering, oplysninger om din a-kasse, dit foto til intern brug, eventuelle samarbejdsproblemer, klager eller advarsler, opsigelser fra dig eller virksomheden mv. for at kunne varetage vores legitime interesse i at administrere dit ansættelsesforhold, holde et korrekt regnskab over fravær og arbejdstid, herunder kontrol af om en aftalt arbejdstid overholdes, og øvrige interne, administrative hensyn, jf. databeskyttelseslovens § 6, stk. 1, jf. databeskyttelsesforordningen art. 6(1)(f) og databeskyttelseslovens § 12.
* Oplysninger i relation til din ansættelseskontrakt og ansættelsesbevisloven: Det juridiske grundlag for vores indsamling og behandling af de resterende ovennævnte personoplysninger, herunder din ansættelseskontrakt, bankkontooplysninger, lønoplysninger, pensionsoplysninger mv. er, at indsamling og behandling heraf er nødvendig for at indgå en ansættelseskontrakt og for at opfylde forpligtelserne i overensstemmelse med ansættelseskontrakten, jf. databeskyttelsesforordningens art. 6(1)(b) og § 12 i databeskyttelsesloven, ligesom det er nødvendigt for at opfylde ansættelsesbevisloven, jf. databeskyttelseslovens § 12, jf. databeskyttelsesforordningens art. 6(1)(c). Derudover behandler vi personoplysninger for at opfylde bogføringsloven jf. databeskyttelseslovens § 12, jf. databeskyttelsesforordningens art. 6(1)(c).
* Kontrolforanstaltninger:
* *Logning af IT-, internet- og e-mailbrug*: Vi behandler oplysninger om din brug af IT, internet og e-mails (”logning”) med henblik på at sikre, at virksomheden opfylder sine retlige forpligtelser til behandlingssikkerhed, jf. databeskyttelsesforordningens art. 32, jf. art. 6(1)(c), og kan varetage andre legitime interesser, herunder for at kunne iværksætte og vedligeholde sikkerhedsforanstaltninger til beskyttelse af personoplysninger og andre oplysninger, jf. databeskyttelseslovens § 6, jf. databeskyttelsesforordningens art. 6(1)(f) samt databeskyttelseslovens § 12.
* *Oplysninger om adgang til klinikken, herunder tidspunkter for brug af nøglebrik/-kort*: Vi indsamler og behandler oplysninger fra nøglebrik/-kort til kriminalitetsforebyggende øjemed for at kunne varetage vores legitime interesse i at forebygge kriminalitet, jf. databeskyttelseslovens § 6, jf. databeskyttelsesforordningens art. 6(1)(f) samt databeskyttelseslovens 12.
* *TV-overvågning på klinikken*: Vi indsamler og behandler videooptagelser fra tv-overvågning på klinikken i kriminalitetsforebyggende øjemed, da dette er nødvendigt for at kunne varetage vores legitime interesse i at forebygge kriminalitet, jf. databeskyttelseslovens § 6, jf. databeskyttelsesforordningens art. 6(1)(f) samt databeskyttelseslovens § 12.
* *Optagelse af telefonsamtaler*: Vi indsamler og behandler personoplysninger gennem optagelse af telefonsamtaler mellem patienter og medarbejdere. Dette sker med henblik på dokumentation til brug for journalføring og er nødvendigt for at varetage vores legitime interesser i at kunne føre korrekte og fyldestgørende journaler for vores patienter, jf. databeskyttelseslovens § 6, jf. databeskyttelsesforordningens art. 6(1)(f) samt databeskyttelseslovens § 12.
* [Indsæt eventuelle øvrige kontrolforanstaltninger (husk krav til varsling af kontrolforanstaltninger mv. i eventuelle overenskomster)]
* Øvrige: Vi indsamler og behandler øvrige oplysninger for at kunne varetage vores legitime interesse i at administrere dit ansættelsesforhold hos os for at sikre, at vigtig information ikke går tabt, og for at have fornøden dokumentation samt for at kunne varetage vores interesser i tilfælde af en tvist, jf. databeskyttelseslovens § 6 eller 7, jf. databeskyttelsesforordningens art. 6(1)(f) eller 9(2)(f) og databeskyttelseslovens § 12

## Jobansøgere

For jobansøgere er det juridiske grundlag for vores indsamling og behandling af dine personoplysninger følgende:

* Referencer: Vi kan behandle og indsamle personoplysninger om dig fra dine referencer. Behandlingen baseres på samtykke, jf. artikel 6(1)(a) i databeskyttelsesforordningen.
* Øvrige: Vi behandler personoplysninger (navn, adresse, e-mailadresse, telefonnummer, fotografi, fødselsdato, civil status, tidligere job, uddannelse og kurser, alder, køn, børn, LinkedIn profil, identifikationsoplysninger om referencepersoner, CV, karakterudskrift, eksamensbevis, resultat af personlighedstest) i forbindelse med rekruttering af nye medarbejdere. Behandlingen baseres på forfølgelse af vores legitime interesser i at udvælge de rigtige kandidater til ansættelsen, jf. artikel 6(1)(f) i databeskyttelsesforordningen.

# Videregivelse af dine personoplysninger

## Nuværende og tidligere medarbejdere

Personoplysninger kan blive videregivet og delt med følgende modtagere:

* Offentlige myndigheder, når det er relevant, f.eks. Arbejdsmarkedets erhvervssikring (AES) ved arbejdsskader, politi ved mistanke om strafbare forhold eller kommuner i forbindelse med refusion af sygedagpenge og regioner i forbindelse med lønrefusion for uddannelseslæger
* Skattestyrelsen
* Pensionsselskaber til oprettelse af f.eks. pensionsordning, når det er relevant for ansættelsesforholdet
* Forsikringsselskaber til oprettelse af f.eks. sundhedsforsikring
* Rejseselskaber og ambassader, konsulater mv. i forbindelse med booking af rejser til flyselskaber, hoteller, bestilling af visum
* Eksterne leverandører til revision og juridisk bistand til virksomheden
* Praktiserende Lægers Organisation, herunder Fonden for Almen Praksis (efteruddannelse) og Administrationsudvalget

Det juridiske grundlag for videregivelsen af dine personoplysninger er følgende:

* Videregivelse til offentlige myndigheder, Arbejdsmarkedets Erhvervssikring, politi mv.:
  + Det er nødvendigt for at overholde virksomhedens eller dine arbejdsretlige forpligtelser eller rettigheder, som er fastlagt i anden lovgivning eller gældende kollektive overenskomster, jf. databeskyttelsesforordningens art. 6(1), 9(1), 88, jf. databeskyttelseslovens § 12, stk. 1
  + Det er nødvendig for, at virksomheden kan forfølge en legitim interesse, medmindre dine interesser eller grundlæggende rettigheder og frihedsrettigheder, der kræver beskyttelse af personoplysninger, går forud herfor, jf. databeskyttelsesforordningens art. 6(1), 9(1), 88, jf. databeskyttelseslovens § 12, stk. 2.
* Videregivelsen til Skattestyrelsen:
  + CPR-nummer kan videregives, jf. databeskyttelseslovens § 11, stk. 2, nr. 1 eller nr. 2, jf. databeskyttelsesforordningens art. 87 samt lovbekendtgørelse nr. 284 af 2. marts 2022, “indkomstregisterloven.
  + Øvrige oplysninger videregives, når vi har pligt hertil, jf. art. 6(1)(c), jf. lovbekendtgørelse nr. 284 af 2. marts 2022, “indkomstregisterloven".
* Videregivelsen til pensionsselskaber:
  + Videregivelse er nødvendig for at opfylde forpligtelserne i overensstemmelse med ansættelseskontrakten, i det omfang det er aftalt at oprette en pensionsordning, jf. databeskyttelsesforordningens art. 6(1)(b) og § 12 i databeskyttelsesloven.
  + Dit CPR-nummer videregives med hjemmel i databeskyttelseslovens § 11, stk. 2, nr. 1, jf. skatteindberetningslovens § 52, jf. afsnit I i lov om beskatning af pensionsordninger mv.
* Videregivelsen til forsikringsselskaber: Videregivelse er nødvendig for at opfylde forpligtelserne i overensstemmelse med ansættelseskontrakten, i det omfang det er aftalt at oprette en forsikring, såsom en sundhedsforsikring, jf. databeskyttelsesforordningens art. 6(1)(b) og § 12 i databeskyttelsesloven.
* Videregivelse til rejseselskaber mv.: Videregivelse kan være nødvendigt for at booke en rejse, jf. vores legitime interesser i, at medarbejderen kan udføre sine arbejdsopgaver, jf. art. 6(1)(f) i databeskyttelsesforordningen.
* Videregivelse til revisorer, juridiske rådgivere og øvrige rådgivere:
  + Det juridiske grundlag for videregivelse af personoplysninger til revisor er lov om godkendte revisorer og revisionsvirksomheder (revisorloven) samt vores legitime interesse i at modtage rådgivning fra revisorer, jf. art. 6(1)(f) i databeskyttelsesforordningen.
  + Videregivelse af personoplysninger til brug for ekstern juridisk rådgivning kan ske, hvis det er nødvendigt for, at retskrav kan fastlægges, gøres gældende eller forsvares, jf. databeskyttelsesforordningens art. 9(2)(f) og for at varetage vores legitime interesser, jf. art. 6(1)(f) i databeskyttelsesforordningen og § 12 i databeskyttelsesloven. Tilsvarende gælder andre rådgivere.
* Praktiserende Lægers Organisation:
  + *Fonden for Almen Praksis*: Når det er nødvendigt for at opfylde vores legitime interesse i at tilbyde eller bistå med administration af efteruddannelse, jf. art. 6(1)(f) i databeskyttelsesforordningen
  + *Administrationsudvalget*: Når det er nødvendigt for, at du kan modtage økonomisk kompensation i tilfælde af sygdom eller barsel, jf. overenskomstreglerne, jf. art. 6(1)(c) eller 9(2)(b) i databeskyttelsesforordningen
* Videregivelsen i forbindelse med tvister: Når videregivelse er nødvendig for et retskrav kan fastlægges, gøres gældende eller forsvares, kan vi til de nødvendige modtagere videregive:
  + Særlige kategorier af personoplysninger, jf. databeskyttelsesforordningens art. 9(2)(f), jf. art. 6(1)(f)
  + Personnummer, jf. databeskyttelseslovens § 11, stk. 2, nr. 4, jf. § 7, stk. 1, jf. databeskyttelsesforordningens art. 9(2)(f), jf. art. 6(1)(f)
  + Strafbare oplysninger, jf. databeskyttelseslovens § 8, stk. 5, jf. § 7, stk. 1, jf. databeskyttelsesforordningens art. 9(2)(f), jf. art. 6(1)(f)
  + Almindelige personoplysninger, jf. vores legitime interesser i at et evt. retskrav kan fastlægges, gøres gældende eller forsvares, jf. databeskyttelsesforordningens art. 6(1)(f) og § 6 i databeskyttelsesloven.
* [evt. øvrige]

## Jobansøgere

Vi videregiver som udgangspunkt ikke personoplysninger om dig i forbindelse med rekruttering, men det kan dog ske, hvis en rekrutteringsvirksomhed hjælper med rekrutteringen.

# Overførsel af personoplysninger til databehandlere

Vi overfører dine personoplysninger til vores databehandlere, som p.t. er:

* IT-leverandører, herunder eksterne cloud-leverandører
* For medarbejdere: Lønbureauer
* For medarbejdere: [Indsæt systemhus] i forbindelse med dit arbejde i vores journalsystem
* [evt. øvrige]

# Overførsler til tredjelande

Vi overfører p.t. ikke personoplysninger til lande uden for EU/EØS eller internationale organisationer, men vi forbeholder os muligheden at gøre det fremover. I så fald vil vi sikre, at der etableres det nødvendige overførselsgrundlag.

[Hvis I anvender Microsoft (f.eks. Outlook), kan I i stedet angive: "*I forbindelse med vores brug af Outlook og andre Microsoft-services, kan det ske, at der f.eks. ydes support fra tredjelande. Overførslen vil i så fald være baseret på Standard Contractual Clauses, der er tilgængelige på Microsofts hjemmeside*"]

# Opbevaringsperiode

## Tidligere og nuværende medarbejdere

Vi opbevarer personoplysninger om dig, så længe det er nødvendigt for at varetage de ovenfor angivne formål.

Vi opbevarer som udgangspunkt dine personoplysninger i op til 5 år fra ophør af ansættelsesforholdet, da dette udgør forældelsesfristen for eventuelle krav, der måtte opstå i forbindelse med din ansættelse. Oplysningerne kan dog opbevares i længere tid, hvis det er konkret nødvendigt, f.eks. hvis der er en igangværende tvist eller arbejdsskadesag.

De personoplysninger, der indgår i regnskabsmateriale, f.eks. lønudbetalinger, skatteindberetninger mv., opbevares i mindst 5 år fra udgangen af det regnskabsår, som oplysningerne vedrører.

Optagelser fra tv-overvågning til kriminalitetsforebyggende formål slettes senest 30 dage efter, at de er optaget, jf. tv-overvågningslovens § 4 c, stk. 4, medmindre optagelsen skal anvendes i en konkret tvist, hvorefter den kan opbevares i længere tid, jf. § 4 c, stk. 5.

## Jobansøgere

Jobansøgninger og øvrige oplysninger, der kommer frem som led i rekrutteringen, opbevares indtil 6 måneder efter afslag eller besættelse af stillingen af hensyn til at kunne dokumentere ansøgningsprocessen og eventuelle årsager til afslag i forbindelse med eventuelle tvister. Oplysningerne kan potentielt opbevares i længere tid, hvis der er en konkret årsag, eller (med jobansøgerens samtykke) med henblik på at komme i betragtning til en stilling senere.

# Dine rettigheder

Du har – med den gældende databeskyttelseslovgivnings begrænsninger - følgende rettigheder:

* Retten til indsigt i personoplysninger: Du har ret til at få indsigt i de oplysninger, som vi behandler om dig
* Retten til berigtigelse: Du har ret til at få ændret ukorrekte og ufyldestgørende personoplysninger
* Retten til at få slettet personoplysninger: I særlige tilfælde har du ret til at få slettet oplysninger om dig, inden tidspunktet for vores almindelige generelle sletning indtræffer.
* Retten til at få begrænset personoplysninger: Du har visse tilfælde ret til at få behandlingen af dine personoplysninger begrænset. Hvis du har ret til at få begrænset behandlingen, må vi fremover kun behandle oplysningerne – bortset fra opbevaring – med dit samtykke, eller med henblik på at retskrav kan fastlægges, gøres gældende eller forsvares, eller for at beskytte en person eller vigtige samfundsinteresser.
* Retten til dataportabilitet (hvor behandlingen er baseret på samtykke eller kontrakt). Du har ret til at få de personoplysninger, som du selv har givet til os, i et struktureret, almindeligt anvendt og maskinlæsbart format og ret til at transmittere disse oplysninger til en anden dataansvarlig
* Retten til at gøre indsigelse: Du kan gøre indsigelse mod behandlingen af personoplysningerne, herunder ift. automatiseret, individuel beslutningstagning, hvor hjemlen er vores legitime interesser, som angivet ovenfor. Vi må derefter ikke længere behandle personoplysningerne, medmindre vi påviser vægtige legitime grunde til behandlingen, der går forud for dine interesser, rettigheder og frihedsrettigheder, eller behandlingen er nødvendig for, at retskrav kan fastlægges, gøres gældende eller forsvares.

Du har også ret til at klage til en kompetent tilsynsmyndighed, herunder Datatilsynet.

# Kontakt

Hvis du har spørgsmål vedrørende behandlingen af dine personoplysninger eller udnyttelsen af dine rettigheder, er du velkommen til at kontakte os på [kontaktoplysninger på klinik].

[Navn på klinik]

[Adresse]

[Land]

Dato: [dato]